title: Ac-Cent-Tchu-Ate the Positive
text: Ac-Cent-Tchu-Ate the Positive zo ur ganaouenn saoznek eus SUA, savet an ton anezhi gant ar sonaozer Harold Arlen (1905-1986) hag ar c'homzoù gant ar pozier Johnny Mercer (1909-1976). Embannet e voe e 1944 ha priziet gant ur Grammy Hall of Fame Award.
  
  Tennañ a ra ar ganaouenn d'ur brezegenn, ma lavarer e c'haller bezañ eürus ma vezer gwellwelus.
  
  D'ar 4 a viz Here 1944 e voe enrollet gant Mercer ha The Pied Pipers gant strollad sonerien Paul Weston. Gant Capitol Records e voe embannet. D'ar 4 a viz Genver 1945 e voe tizhet renkadur Billboard magazine ganti, ma chomas e-pad 13 sizhunvezh ha ma pignas betek an eil renk.
  
  Meur a ganer en deus he c'hanet :
   Bing Crosby ha The Andrews Sisters, d'an 8 a viz Kerzu 1944, embann gant Decca Records. D'ar 25 a viz Genver 1945 e tizhas renkadur Billboard magazine, ma chomas e-pad 9 sizhunvezh ha ma tizhas an eil renk 
   Kay Kyser ha Dolly Mitchell hag un triad kanerien, d'an 21 a viz Kerzu 1944, embann gant Columbia 
   Artie Shaw, embann gant RCA Victor Records. D'ar 25 a viz Genver 1945 e tizhas renkadur Billboard magazine, ma chomas e-pad 5 sizhunvezh, ha ma pignas betek ar 5vet renkposition 
   Johnny Green, d'ar 6 a viz Ebrel 1945, embann gant Parlophone Records
   Perry Como, d'an 19 a viz C'hwevrer 1958 hag e miz Gouere 1980 en-dro
   Aretha Franklin, en he fladenn The Electrifying Aretha Franklin (Columbia Records), 1962 
   Sam Cooke en he fladenn Encore 
   Spitfire Band, evel sonerezh an abadenn skinwel Faithville.
   Paul McCartney, en e bladenn Kisses on the bottom
  
  Er sevenadur pobl 
  He c'hlevout a reer er film Here Come the Waves (1944), kanet gant Bing Crosby ha Betty Hutton, kaset gant Mark Sandrich.
  
  Kanet eo bet ivez gant Dr. John, evit ar film The Mighty Ducks (1992).
  
  He c'hlevout a reer er film polis L.A. Confidential (1999), e rann diwezhañ ar stirad amerikan Quantum Leap hag er film Midnight in the Garden of Good and Evil sevenet gant Clint Eastwood.
  
  Sonerezh pennañ ar stirad Homefront eo ivez.
  
  Notennoù
  
  Kanaouennoù saoznek SUA
  Kanaouennoù 1944